Нагадаю чытачу, што яго дэбют у якасці балетмайстра адбыўся ў 1996 годзе, гэта быў "Кругабег". Але, калі спектакль пастаўлены двума харэографамі, цяжка зразумець, каму належыць аўтарства асобных частак адной карціны. Той спектакль уражваў моцным i нечаканым спалучэннем, здавалася б, неспалучальнага – сучаснай музыкі i аўтэнтычнага спеву, сучаснай харэаграфіі i пластыкі архаічнага абраду, "мадэрновай" сцэнаграфіі i этнаграфічна дакладных касцюмаў. І ўсё разам гэта сапраўды нараджала, як i меркавалі стваральнікі балета, "метафарычны вобраз своеасаблівага млына жыцця, спрадвечнага яго кругазвароту...". Думаецца, невыпадкова "Кругабег" павінен быў увайсці ў праграму Чэхаўскага фестывалю ў Маскве – як вядома, спектаклі не выразныя па cвaix эстэтычных параметрах, на гэты элітарны фестываль не трапляюць.